open-index/open-wikipedia-markdown huggingface dataset:
கீழப்பட்டி

இந்தியா-தமிழ்நாடு மாநிலம், புதுக்கோட்டை  மாவட்டத்தில் கீழப்பட்டி என்ற கிராமம்  அமைந்துள்ளது. 

கீழப்பட்டி ஒரு குக்கிராமம். இந்த குக்கிராமம் கொடும்பாலூர் ஊராட்சிக்கு உட்பட்டது. இந்த ஊர் உருவான காலத்திலிருந்து விவசாயம் முதற்கண் தொழிலாக கொண்டு விளங்கிகுகிறது. தற்பொழுது சுமார் 25 குடும்பங்களை கொண்டுள்ளது. இக்கிராமத்தில் விவசாய தொழிலை தொடர்ந்து சிறு வணிகம், ஆடு மாடு வளர்த்தல் போன்ற தொழிலையும் இங்குள்ளவர்கள் செய்து வருகின்றனர். கீழப்பட்டி சாலை வழியாக நன்கு உலகத்தோடு இணைந்துள்ளது. திருச்சி - மதுரை சாலையின் விராலிமலையிலிருந்து தெற்கே 6 கல் தொலைவில் காளப்பனூர் பிரிவுசாலையிலிருந்து கிழக்கு பகுதியில் 2 கல் தொலைவில் காளப்பனூரை அடுத்து கீழப்பட்டி அமைந்துள்ளது.

கீழப்பட்டியில் கிழக்கிப்பண்ணை குடி என்பதுதான் முதன் முதலாக தோன்றிய குடியாக கருதபடுகின்றது. கிழக்கே அமைந்த பண்ணை கிழக்கிபண்ணை என்றும் இவூருக்கு கீழப்பட்டி என பெயர்பெற காரணமென்றும் முதியோகளின் வாயிலாக அறியப்படுகின்றது. தற்பொழுது இக்கிராமம் வளர்ந்து வரும் அறிவியில் தொழில்நுட்பத்திற்கு இணையாக அனைவருக்கும் மின்சாரவசதி, தொலைபேசி, கம்பியில்லா கைபேசி, இணையதள வசதி, இரண்டு சக்கர மற்றும் அதிநவீன நான்கு சக்கர வாகன வசதிகளை பெற்றுள்ளது. இக்கிராமம் தன் விவசாய சேவையால் சட்ட வல்லுநர்கள், தொழில்நுட்ப பொறியியல் வல்லுநர்கள் மற்றும் நிபுணர்கள், ஆசிரிய பெருமக்கள், அரசு அலுவலர்கள் மற்றும் பல துறைகளின் தொழில்முனைவோர்களை உருவாக்கியுள்ளது.

பகுப்பு:புதுக்கோட்டை மாவட்டத்திலுள்ள கிராமங்கள்
அம்பத்தூர் வருவாய் கோட்டம்

**அம்பத்தூர் வருவாய் கோட்டம்** என்பது இந்தியாவின், தமிழ்நாட்டின், சென்னை மாவட்டத்தில் உள்ள வருவாய் கோட்டங்களில் ஒன்றாகும். இதில் அம்பத்தூர் வட்டம், ஆவடி வட்டம், மாதவரம் வட்டம், மதுரவாயல் வட்டம்,  திருவொற்றியூர் வட்டம் ஆகிய வட்டங்களை  உள்ளடக்கியது.

## மேற்கோள்கள்

## மேற்பார்வை

பகுப்பு:சென்னை மாவட்டம்
அலமட்டி அணை

**அலமட்டி அணை** (Almatti Dam) என்பது வட கருநாடகத்தில், கிருட்டிணா ஆற்றின் குறுக்கே கொண்டுவரப்பட்ட ஒரு நீர்மின் திட்டம் ஆகும். இத்திட்டப் பணிகள் 2005 சூலையில் முடிவடைந்தது. அணையின் இலக்கு வருடத்திற்கு 560 MU மின்சார உற்பத்தியாகும்.

இந்த அணை மேல் கிருட்டிணா நீர்ப்பாசன திட்டத்தின் பிரதான நீர்தேக்கம் ஆகும்; 290 மெகாவாட் மின் நிலையம் அல்மட்டி அணையின் வலது பக்கத்தில் அமைந்துள்ளது. இந்த வசதி செங்குத்து கப்லான் விசையாழிகளை பயன்படுத்துகிறது: ஐந்து 55மெகாவாட் மின்னாக்கிகள் மற்றும் ஒரு 15மெகாவாட் மின்னாக்கி ஆகியவை மின் உற்பத்திக்குப் பயன்படுத்தப்படுகின்றன. மின் உற்பத்திக்குப் பிறகு செல்லும் நீரானது நாராயண்புர்  நீர்ப்பாசன திட்டத்துக்கு தேவைப்படும் நீர்த்தேவைக்கு வழங்கப்படுகிறது.

திட்டத்தின் ஆரம்ப கட்டத்தில், திட்டத்துக்கு மதிப்பிடப்பட்ட செலவுகள் ரூ .14.70 பில்லியனாக நிருணயிக்கப்பட்டது. ஆனால் கருநாடக மின் கழக லிமிடெட் (கேபிசிஎல்) திட்டத்தை மாற்றுவதற்றியமைத்தப் பிறகு, மதிப்பீட்டுச் செலவு 6.74 பில்லியனாக குறைந்து ஐம்பது சதவீதம் குறைக்கப்பட்டது. கே.பி.சி.சி திட்டம் ரூ. 5.20 பில்லியன் அளவில் முடிவடைந்தது . முழு அணையும் நாற்பது மாதங்களுக்கு குறைவான காலத்தில் கட்டிமுடிக்கப்பட்டு, சூலை 2005 ல் கட்டுமான பணிகள் அணைத்தும் முடிவடைந்தது. அணை பிசாப்பூர் மற்றும் பாகல்கோட் மாவட்டங்களின் எல்லையில் அமைந்துள்ளது. அணையானது பிசப்பூர் மாவட்டத்தில் அமைந்துள்ளது, என்றாலும் அணையின் நீர் தேங்கும் பகுதியக்ககாக பாகல்கோட் மாவட்டத்தின் பரந்த நிலப்பரப்பு பகுதிகள் நீரில் மூழ்கியுள்ளன. அணையின் மொத்த நீர் சேமிப்பு சேமிப்பு 123.08 TMC 519 மீட்டர் MSL ஆகும்.

## உயரம்
அல்மட்டி அணையின் நீர்தேங்கும் உயரமானது 519 மீட்டர் எம்எல்.எல் ஐ தாண்டக்கூடாது என உச்சநீதிமன்றம் முதலில் தடை விதித்தது. ஆந்திரா, கருநாடகா மற்றும் மகாராட்டிராவுக்கு இடையிலான கிருட்டிணா நதி மோதலை பிரசேசு குமார் நடுவர் மன்றத்தால் தீர்த்து வைக்கப்பட்ட பிறகு அணையானது கிட்டத்தட்ட 200 டி.எம்.சி மொத்த சேமிப்பு திறன் கொண்டதாகவும், 524 மீட்டர் MSL உயரத்துக்கு நீர்தேக்கப்படக்கூடியதாகவும் உள்ளது.

## சிற்றுலா இடம்
ஏழு மாடி தோட்டங்கள் அணை பகுதியில் சுற்றுலா பொழுதுபோக்கு இடமாக உருவாக்கப்பட்டுள்ளது. படகு, இசை நீரூற்றுகள், நீரூற்றுகள் போன்றவை அணைப் பகுதியில் அமைக்கப்பட்டுள்ளன. அணையின் ஒரு பகுதியில், "ராக் ஹில்" என்ற பெயரில் செயற்கையான தோட்டத்தில் காட்டு விலங்குகள் மற்றும் பறவைகள் மற்றும் இந்தியாவில் கிராம வாழ்க்கையை பிரதிநிதித்துவப்படுத்துவதாக பல சிலைகள் அமைந்துள்ளது.

## வழித்தடம்
அல்மட்டி விசய்பூரிலிருந்து 66 கி.மீ. தொலைவில் உள்ளது மற்றும் ரயில் மூலம் சுமார் 1 மணி நேரம், 10 நிமிடங்கள் ஆகும்.

## அல்மாட்டியில் ராக் ஹில் தோட்டத்தின் ஒளிப்படங்கள்

File:Village life of india at almatti.JPG|
File:Village life of india at almatti1.JPG|
File:Village life of india at almatti2.JPG|
File:Boating at almatti.JPG|
File:Rock hill garden.JPG|


## மேற்கோள்கள்

பகுப்பு:கர்நாடக அணைகள்
பகுப்பு:துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
பகுப்பு:பிஜாப்பூர் மாவட்டம்
பா. கல்யாணசுந்தரம்

**பா. கல்யாணசுந்தரம்** (*B. Kalyanasundaram*)(பிறப்பு: ஆகஸ்ட் 12, 1947) என்பவர் இந்திய முன்னாள் முதல் தர துடுப்பாட்ட வீரர் ஆவார். இவர் தமிழ்நாடு மற்றும் கேரளாவைப் பிரதிநிதித்துவப்படுத்தினார். பின்னர் தமிழ்நாடு துடுப்பாட்டச் சங்கத்தின் தேர்வாளராகவும், சென்னை சூப்பர் கிங்ஸ் இயக்குநராகவும் பணியாற்றினார்.

## வாழ்க்கை மற்றும் தொழில்
கல்யாணசுந்தரம் ஆகஸ்ட் 12, 1947 அன்று தஞ்சாவூர் மாவட்டம் கும்பகோணத்தில் பிறந்தார். வலது கை நடுத்தர வேகப் பந்து வீச்சாளரான இவர் 1966/67 பருவத்தில் கேரளாவுடன் தனது வாழ்க்கையைத் தொடங்கினார். இவர் தனது மூன்றாவது முதல் வகுப்பு போட்டியில் ஐதராபாத்திற்கு எதிராக 4/49 மற்றும் 6/58 என்ற புள்ளிகளுடன் எனப் பத்து விக்கெட்டுகளை வீழ்த்தினார். இவர் இரண்டு பருவங்களுக்குப் பிறகுத் தனது சொந்த மாநில அணியான தமிழகத்திற்கு மாறி பத்து வருடங்கள் விளையாடினார். 1972–73 ரஞ்சி கோப்பையில் இரண்டாம் இடத்தைப் பிடித்த தமிழ்நாடு அணியின் ஓர் பகுதியாக இருந்தார். பம்பாய்க்கு எதிரான இறுதிப் போட்டியில் இவர் மூன்று தொடர் விக்கெட்டுகளை எடுத்த இவர், ரஞ்சி இறுதிப்போட்டியில் தொடர்ந்து மூன்று விக்கெட் எடுத்த முதல் பந்து வீச்சாளர் என்ற பெருமையைப் பெற்றார். இவர் மொத்தம் 51 முதல் தரப் போட்டிகளில் விளையாடி 147 விக்கெட்டுகளை (சராசரியாக 20) வீழ்த்தினார்.

கல்யாணசுந்தரம் தனது துடுப்பாட்ட ஓய்விற்குப்பின் தமிழ்நாடு துடுப்பாட்டச் சங்கத்தின் தேர்வாளராக ஆனார். 2009ஆம் ஆண்டில் அணியின் மூத்த தேர்வாளர்களின் தலைவராக வருவதற்கு முன்பு, 17 வயதுக்குட்பட்ட மற்றும் 19 வயதுக்குட்பட்ட தேர்வுக் குழுவின் தலைவராகப் பணியாற்றினார். இவருக்குப் பதிலாக 2014ஆம் ஆண்டில் ஸ்ரீதரன் சரத் நியமிக்கப்பட்டார். 2015ஆம் ஆண்டில், இவர் சென்னை சூப்பர் கிங்ஸ் இயக்குநராக நியமிக்கப்பட்டா. 2009 மற்றும் 2013க்கு இடையில், உள்நாட்டு துடுப்பாட்ட போட்டிகளில் போட்டி நடுவராக பணியாற்றினார்.

## மேற்கோள்கள்

## வெளி இணைப்புகள்
* 
* 

பகுப்பு:தஞ்சாவூர் மாவட்ட மக்கள்
பகுப்பு:தமிழ்நாடு துடுப்பாட்டக்காரர்கள்
பகுப்பு:இந்தியத் துடுப்பாட்டக்காரர்கள்
பகுப்பு:வாழும் மக்கள்
பகுப்பு:1947 பிறப்புகள்
தோட்டக்கலை ஆராய்ச்சி நிலையம், தடியன் குடிசை

**தோட்டக்கலை ஆராய்ச்சி நிலையம், தடியன் குடிசை** (*Horticulture Research Station, Thadiyankudisai*) இந்தியாவின் தமிழ்நாடு மாநிலத்தில் அமைந்துள்ள திண்டுக்கல் மாவட்டத்தில் உள்ள கொடைக்கானல் வட்டத்திலுள்ள தடியன் குடிசையில் 1957 ஆம் ஆண்டில்  மலை வாழை ஆராய்ச்சி நிலையமாக தமிழக அரசால் நிறுவப்பட்டது. பின்பு, 1972 ஆம் ஆண்டில்  தேசிய வேளாண் ஆராய்ச்சித் திட்டத்தின் கீழ் தோட்டக்கலை ஆராய்ச்சி நிலையமாக மாற்றப்பட்டு, பின் மண்டல ஆராய்ச்சி நிலையமாக மலைப் பகுதி மண்டலங்களுக்காக மாற்றப்பட்டது. திண்டுக்கல் மாவட்டம் கொடைக்கானல் ஒன்றியத்தில் அமைந்துள்ள தடியன் குடிசை கிராமம் மேற்குத்தொடர்ச்சி மலைப்பகுதியான பழனி கீழ் மலைத்தொடரில் இருப்பதாக வகைப்படுத்தப்படுகிறது.

## நோக்கங்கள்
* நறுமணப் பயிர் மற்றும் வாசனைப் பயிர், மலைத் தோட்டப் பயிர் போன்றவற்றை இப்பகுதி மக்களின் சாகுபடி பயிர் முறைகளுக்கான உரிய தேவையைப் பூர்த்தி செய்தல்.
* மலை வாழை, மிளகு, அவகோடா மற்றும் மெரக்காய் போன்ற பயிர்களின் புதிய நுட்பங்களை சாகுபடிக்கேற்ப கண்டறிதல்
* குறு விவசாயிகள், இளைஞர்கள் மற்றும் பெண்களுக்கு வேளாண் சாகுபடி முறை பற்றி பயிற்சியளித்தல்.
* உயிர்க் கட்டுப்பாடு மருந்துகளை உற்பத்தி செய்து விநியோகித்தல்
* சிறந்த உற்பத்தித் தன்மையுடைய நடவுக் கன்றுகளை வழங்குதல்

## முக்கியப் பயிர்கள்
# மிளகு
# ஆரஞ்சு (கொடி)
# மெரக்காய்
# செளசெள
# வெண்ணிலா
# மலை வாழை 
# அவகோடா 
# இலவங்கம்

## மேற்கோள்கள்


## உசாத்துணை
* Dindugal District Collectors Office, retrieved 4/12/2007 About Dindugal District.
* http://www.icar.org.in/en/aboutus.htm

பகுப்பு:துப்புரவு முடிந்த திண்டுக்கல் மாவட்ட ஆசிரியர்கள் தொடங்கிய கட்டுரைகள்
பகுப்பு:தோட்டக்கலை
பகுப்பு:திண்டுக்கல் மாவட்டத்திலுள்ள ஆய்வு நிறுவனங்கள்
பகுப்பு:தமிழக ஆசிரியர்கள் தொடங்கிய தாவரவியல் கட்டுரைகள்
லௌரியா நந்தன்காட்

**லௌரியா நந்தன்காட்** (Lauria Nandangarh), இந்தியாவின் பிகார் மாநிலத்தில், மேற்கு சம்பாரண் மாவட்டத்தில் அமைந்த சிறு ஊர் ஆகும். இது இந்தியா-நேபாள எல்லை அருகில் உள்ளது.

இந்நகரத்தில் கிமு மூன்றாம் நூற்றாண்டில் அசோகர் நிறுவிய தூண்களால் புகழ் பெற்று விளங்குகிறது. மௌரியப் பேரரசின் தொல்லியல் எச்சங்கள் இவ்வூரில் அகழ்வாராய்ச்சியின் போது கிடைத்துள்ளது.

இந்தியத் தொல்லியல் களங்களில் ஒன்றான லௌரியா நந்தன்காட் நகரம், கங்கை ஆற்றின் துணை ஆறான புர்கி கண்டகி ஆற்றின் கரையில் உள்ளது.

லௌரியா நந்தன்காட், மேற்கு சம்பாரண் மாவட்டத்தின் தலைமை நகரமான பேத்தியாவிலிருந்து 25 கி.மீ. தொலைவிலும், பிகார் மாநிலத்தின் தலைநகரம் பாட்னாவிலிருந்து வடமேற்கே 211 கீமீ தொலைவில் உள்ளது.

## அகழ்வாராய்ச்சியில் கிடைத்தவைகள்
லௌரியா நந்தன்காட் ஊரில் அசோகர் நிறுவிய மூன்று வரிசைகள் கொண்ட 15 தூண்கள் உள்ளது. கருங்கல் தூபிகளின் மேல் தலைகீழாக கவிழ்த்த தாமரையின் மீது சிங்கத்தின் போதிகை செதுக்கப்பட்டுள்ளது.
1886ல் அலெக்சாண்டர் கன்னிங்காம் மற்றும் 1905ல் டி. பிளாக் போன்ற பிரித்தானிய தொல்லியல் துறை அறிஞர்கள் லௌரியா நந்தன்காட்டில் அகழ்வாராய்ச்சி செய்து அசோகர் நிறுவிய தூபிகள், விகாரைகள், கல்லறைகள் கண்டுபிடிக்கப்பட்டது. 26 மீட்டர் உயரம் கொண்ட மண்மேட்டின் அடியில் புத்தரின் சாம்பல் வைக்கப்பட்டிருக்கலாம் எனக் கருதுகின்றனர்.

1935-36ல் தொல்லியல் அறிஞர் நானி கோபால் மசூம்தார் இவ்விடத்தில் நான்கு முக்கிய மண்மேடுகளை கண்டறிந்தார்.

இவ்வூரில் சுங்கர் மற்றும் குசான் பேரரசு காலத்தில் அசோகரின் தூண்களில் மனித மற்றும் விலங்குகளின் சிற்பங்கள் செதுக்கப்பட்டுள்ளது.

மேலும் கிமு 1-2ம் நூற்றாண்டின் செப்பு நாணயங்கள், சுடுமண் சிற்பங்கள் மற்றும் இரும்புக் கருவிகள் அகழ்வாராய்ச்சியில் கிடைக்கப் பெற்றது.


படிமம்:Lauriya-Nandangarh pillar.jpg|லௌரியா நந்தன்காட் தூபியின் புகைப்படம், 1911
Close view of Lauriya Nandangarh Ashoka Pillar.jpg|அசோகரின் கல்வெட்டுக் குறிப்புகள்
Ashoka pillar lauriya-navandgarh1.png|கல்வெட்டுக் குறிப்புகள்
Ashoka pillar lauriya-navandgarh2.png|கல்வெட்டுக் குறிப்புகள்
Lauriya Nandangarh Ashoka Pillar capital.jpg|தூபியின் உச்சியிலுள்ள உடைந்த தாடைகளுடன் கூடிய சிங்கப்போதிகை


## மேற்கோள்கள்

பகுப்பு:பிகார் தொல்லியற்களங்கள்
பகுப்பு:பீகார் மாநிலத்திலுள்ள ஊர்களும் நகரங்களும்
பகுப்பு:மேற்கு சம்பாரண் மாவட்டம்
தருமபுரி வருவாய் கோட்டம்

**தருமபுரி வருவாய் கோட்டம்** (*Dharmapuri division*) என்பது இந்தியாவின், தமிழ்நாட்டின், தருமபுரி  மாவட்டத்தில்  உள்ள வருவாய் கோட்டங்களில் ஒன்றாகும். இதில் தருமபுரி வட்டம், நல்லம்பள்ளி வட்டம், பாலக்கோடு வட்டம், காரிமங்கலம் வட்டம், பென்னாகரம் வட்டம் ஆகிய வட்டங்கள் அடங்கும்.

## மேற்பார்வை
* 

பகுப்பு:தருமபுரி மாவட்ட வருவாய் கோட்டங்கள்
மோட்டார் வாகனங்கள்

## மோட்டார் வாகனங்கள்
 எந்திரத்தால் வாகனங்களை ஓட்டவேண்டுமென்ற முயற்சி நெடுங்காலமாக இருந்துவந்தது. கியூனாட் (Cugnot) என்ற பிரெஞ்சு தளபதி 1770-ல் பீரங்கி வண்டியை இழுத்துச் செல்ல ஓர் எந்திரத்தை அமைத்தார். அது நீராவியால் இயங்கும் எந்திரம். அதைத் தொடர்ந்து நீராவி எந்திர வண்டிகள் தோன்றலாயின. ஆனால் அவற்றால் வேகமாகச் செல்ல முடியாது; நீராவி எந்திரம் பெரிதாகவும் இருந்தது. ஆகவே ஜெர்மனி, பிரான்ஸ், இத்தாலி, அமெரிக்கா முதலிய நாடுகளில் பலர் இந்த எந்திரத்தைத் திருத்தி அமைக்கும் முயற்சியில் ஈடுபட்டனர்.
 பெட்ரோலிய எண்ணெயால் இயங்கும் எந்திரம் 1860-ல் அமைக்கப்பட்டது. இதை காரில் பொருத்தி ஓட்டத் தொடங்கினர். இந்த எந்திரத்தை அமைத்ததில் ஜெர்மானியைச் சேர்ந்த ஆட்டோ (Otto), டேம்லர் (Daimler),குலுகார்ஜியா (GluGörgio) ,பென்ஸ்(Benz),காகர்ஃப் (gâGurf) முக்கியமானவர்கள். இவர்களுள் பென்ஸ் 1887 முதல் கார்களை உற்பத்தி செய்து விற்கத் தொடங்கினார். டன்லப் (Dunlop) என்ற அமெரிக்கர் 1888-ல் காற்றடைத்த சக்கரங்களைக் காரில் பொருத்தி ஒட்டு வதற்கும் வழி கண்டார். கார் உற்பத்தி முறைக்கு உதவிய மற்றோர் அமெரிக்கர் "போர்டு" (Ford, த.க.). இவர் 1903-ல் தம் மோட்டார் நிறுவனத்தை அமைத்தார். காரின் அமைப்பைச் சீர்திருத்தி உற்பத்தி முறையில் புதிய வழிகளைக் கையாண்டு, குறைந்த விலையில் இவர் கார்களை விற்கத் தொடங்கினார்.
 முதல் உலக யுத்தத்திற்குப் பிறகு காரின் அமைப்பிலும் உற்பத்தியிலும் பெரும் முன்னேற்றம் ஏற்படலாயிற்று. இப்போது ஒவ்வோராண்டும் புதுப்புது வடிவங்களில் கார்களைத் தயாரித்து வருகின்றனர். அவ்வப்போது உறுப்புக்களிலும் முன்னேற்றமான பல மாறுதல்களைச் செய்து வரு கிறார்கள். கார்களில் பல வசதிகளும் உள்ளன. வானொலி, தொலைபேசிமுதலிய சாதனங்களைக் காரில் பொருத்திக் கொள்ளலாம். காற்றுப் பதனாக்கம் (Air Condition) செய்யப்பட்ட கார்களும் உள்ளன. பந்தயத்திற்கெனத் தனிவகைக் கார்கள் உண்டு. இன்று இந்தியாவில் டில்லி, கல்கத்தா, பம்பாய், சென்னை ஆகிய இடங்களில் மோட்டார் கார் தயாரிக்கும் தொழிற்சாலைகள் உள்ளன. காரில் ஆயிரக்கணக்கான உறுப்புகள் உள்ளன. இவற்றுள் மிக முக்கியமானது எஞ்சின். இது உள்ளெரி எஞ்சின் (த.க.) வகையைச் சேர்ந்தது. பெட்ரோலிய எண்ணெயும் காற்றும் கலந்த கலவையை எரிக்கச் செய்து, கார் இயங்குவதற் கான சக்தியை இந்த எஞ்சின் உண்டாக்கு கிறது. பஸ், லாரி முதலியவற்றிலும் சிலவகைக் கார்களிலும் டீசல் எண்ணெய் எரிபொரு ளாகப் பயன்படுகிறது. மோட்டார் வண்டி களை ஒட்டுவதற்கு நல்ல பயிற்சி பெற்றுப் பின்னர் அதற்கான உரிமத்தையும்(Licence) பெற வேண்டும். உரிமம் இன்றி மோட்டார் வண்டிகளை ஒட்டுவது சட்டப்படி குற்றமாகும்.

பகுப்பு:போக்குவரத்து
கே. ஆர். ராமநாதன்

**கல்பதி இராமகிருஷ்ணா இராமநாதன்** (*Kalpathi Ramakrishna Ramanathan*), 28 பிப்ரவரி 189331 டிசம்பர் 1984) இந்திய இயற்பியலாளரும், வானிலையியலாளரும் ஆவார். இவர் அகமதாபாத் இயற்பியல் ஆராய்ச்சி ஆய்வகத்தின் முதலாவது இயக்குநராகப் பணியாற்றியவர். 1965 ஆம் ஆண்டில் இவருக்கு பத்மபூஷன் விருதும், 1976 இல் பத்ம விபூசண் விருதும்  வழங்கப்பட்டன.

## வாழ்க்கைக் குறிப்பு
இராமநாதன் 1893-ல் கேரளா மாநிலத்தின் பாலக்காடு மாவட்டத்தில் கல்பதியில் பிறந்தார். ராமநாதன் பாலக்காடு அரசு விக்டோரியா கல்லூரியில் பி.ஏ. பட்டம் பெற்றார். சென்னை மாகாணக் கல்லூரியில் எம்.ஏ பட்டதாரி பட்டம் பெற்றார். பின்னர் மெட்ராஸ் மாகாணக் கல்லூரியில் படிக்கும் சென்னைப் பல்கலைக்கழகத்தில் எம். ஏ., பட்டம் (இயற்பியலில்) பட்டம் பெற்றார். ஏழு ஆண்டுகளாக திருவனந்தபுரத்தில் கே.ஆர்.ஆர்.ஆர் வேலை செய்தார். இந்த அனுபவம் அவரை வெப்ப மண்டல இடியுடன் கூடிய ஒரு காகிதத்தை எழுத உதவியது.

## தொழில்
பின்னர் 1921 ஆம் ஆண்டில், ராமநாதன் கொல்கத்தாவிற்குச் சென்றார். சி.ஆர்.வி. ராமானுடன் திரவங்களில் எக்ஸ்-ரே சிதைவு பற்றிய ஆய்வுகளில் ஒத்துழைத்தார். இந்த வேலைக்கு டி.எஸ்.சி. மெட்ராஸ் பல்கலைக்கழகத்திலிருந்து பட்டம் பெற்றவர். இது முதல்முறையாக டி.எஸ்.சி. மெட்ராஸ் பல்கலைக் கழகம் பட்டம் பெற்றது.  அகமதாபாத், பௌதீக ஆராய்ச்சி ஆய்வுக்கூடத்தின் முதல் பணியாளர் ஆவார்.1922 ஆம் ஆண்டில் ராமானு பல்கலைக்கழகத்தில் இயற்பியல் உதவி பேராசிரியராக ராமானுடன் சேர்ந்தார். 1925 ஆம் ஆண்டில் அவர் இந்தியாவின் வளிமண்டலவியல் திணைக்களத்தில் ஒரு மூத்த விஞ்ஞானி என்று நியமிக்கப்பட்டார். 1948 ஆம் ஆண்டு ஓய்வு பெற்றார்.  அதுவரை அவர் அங்கேயே இருந்தார். அதே ஆண்டில் அவர் தனது முதல் இயக்குநராக அகமதாபாத், பௌதீக ஆராய்ச்சி ஆய்வுக்கூடத்தில் (PRL) சேர்ந்தார். அவர் இந்தியாவில் டாப்சன் ஓசோன் நிறமாலை ஒளிப்பட அளவையும் நிறுவினார். அவர் 1966 ஆம் ஆண்டில் ஓய்வு பெற்றார். ஆனால் 1984 ஆம் ஆண்டு முதல் 91 வயதில் இறக்கும் வரை அகமதாபாத் இயற்பியல் ஆய்வுக்கூடத்தில் பணியாளராக பணி புரிந்தார்.

## விருதுகள்
* 1934 ஆம் ஆண்டில்  இந்திய தேசிய அறிவியல் கழகம், வானியல் அமைப்புக்கான உலகளாவிய வானிலை அமைப்பு விருது வழங்கியது. 
* பத்ம பூஷன் விருது, 1965 
* பத்ம விபூஷன் விருது, 1976 
* இந்திய தேசிய அறிவியல் கழகம், 1977 ஆம் ஆண்டு வழங்கிய ஆர்யபட்டா பதக்கம்.

## மேற்கோள்கள்

பகுப்பு:1893 பிறப்புகள்
பகுப்பு:1984 இறப்புகள்
பகுப்பு:இந்திய இயற்பியலாளர்கள்
பகுப்பு:இந்திய வானிலையியலாளர்கள்
பகுப்பு:பாலக்காடு மாவட்ட மக்கள்
பகுப்பு:இந்திய அறிவியலாளர்கள்
பகுப்பு:துப்புரவு முடிந்த ஈரோடு மாவட்ட ஆசிரியர்கள் தொடங்கிய கட்டுரைகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:20-ஆம் நூற்றாண்டு இந்திய இயற்பியலாளர்கள்
அய்யம்பேட்டை (திருவாரூர் மாவட்டம்)

**அய்யம்பேட்டை** என்ற கிராமமானது, இந்தியாவின் தமிழ்நாடு மாநிலத்தில் திருவாரூர் மாவட்டத்தின் திருவாரூர் தாலுகாவில் அமைந்துள்ளது.

## மக்கள்தொகை பரம்பல்
2001-ஆம் ஆண்டு இந்திய மக்கள் தொகை கணக்கெடுப்பின்படி, அய்யம்பேட்டையின் மக்கட்தொகை மொத்தம் 1,539. இதில் ஆண்கள் 779 பேர் மற்றும் பெண்கள் 760 பேர். பாலின விகித வேறுபாடு 976. கல்வியறிவு விகிதம்  81.34.

## குறிப்புகள்
* 

பகுப்பு:திருவாரூர் மாவட்டத்திலுள்ள கிராமங்கள்
கோனிட்சோகா

**கோனிட்சோகா**, கோனிட்சாவா, போட்ஸ்வானாவின் வடக்கு-மேற்கு மாவட்டத்தில் உள்ள ஒரு கிராமமாகும். இது நமீபியாவுக்கு எதிரான மேற்கு எல்லையுடன் அமைந்துள்ளது. 2001 மக்கள் தொகை கணக்கெடுப்பின்படி 506 பேர் மக்கள்தொகை கணக்கெடுப்பு நடத்தினர்.

## மேற்கோள்கள்

பகுப்பு:போட்ஸ்வானா
இராமானுஜர் மணிமண்டபம்

**இராமானுஜர் மணிமண்டபம்** என்பது தமிழ்நாட்டின் சேலம் மாவட்டம், சேலம் ஊராட்சி ஒன்றியத்தில் உள்ள  எருமபாளையம் ஏரிக்கரையில் இராமானுசருக்கு அவரது ஆயிரமாவது பிறந்த நாளையொட்டி அமைக்கப்பட்ட மணிமண்டபக் கோயில் ஆகும்.

இராமாணுசர் மணிமண்டபக் கோயில், சேலம் நகரில் இருந்து 10 கிலோமீட்டர் தொலைவில், சேலம் உடையாப்பட்டி புறவழிச் சாலையில் எருமபாளையம் பேருந்து நிலையத்தில் இருந்து இரண்டு கிலோ மீட்டர் தொலைவில் அமைந்துள்ளது.  மணி மண்டப வளாகத்தில் நுழைந்து படியேறிச் சென்றால் முதன்மை மண்டபத்தின் மீது பேருருவாக 18 அடி உயர திருமேனியாக இராமாணுசரின் சிலை அமைக்கப்பட்டுள்ளது. மணிமண்டப வளாகத்தில் ஈசான (வடகிழக்கு) மூலையில்  திருவரங்க ரங்கநாதருக்கும், நைருதி (தென்மேற்கு) மூலையில் திருமலை திருவேங்கடமுடையானுக்கும், அக்னி (தென்கிழக்கு) மூலையில் காஞ்சி வரதராச பெருமாளுக்கும், வாயு (வடமேற்கு) மூலையில் மேலக்கோட்டை சம்பத்குமார சுவாமியையும் எழுந்தருளச் செய்துள்ளனர். மணிமண்டபம் மற்றும் பெருமாள் கோயில்கள் தினமும் காலை ஒன்பது மணி முதல் நண்பகல் 12 மணி வரையிலும், மாலை நான்கு மணி முதல் இரவு ஏழு மணி வரையிலும் திறக்கப்படுகிறது. 

இந்த மண்டபத்தில் உள்ள சிறப்புத் திரையரங்கில் பக்தர்களுக்கு இராமாணுசரின் வாழ்க்கை வரலாறு காண்பிக்கப்படுகிறது. குழந்தைகள் விளையாட சிறு பூங்கா, செயற்கை நீருற்று, நூலகம் ஆகியவையும் அமைக்கப்பட்டுள்ளன. 20 அடி உயர மணிமண்டபத்துக்கு செல்ல வயதானவர்களுக்கு மின்தூக்கி வசதி, வளாகத்தைச் சுற்றி வர மின்கல ஊர்தி போன்ற வசதிகள் உள்ளன.
## மேற்கோள்கள்

பகுப்பு:சேலம் மாவட்டத்திலுள்ள பெருமாள் கோயில்கள்
பூவணம்

**பூவணம்** இந்தியாவில், தமிழ்நாட்டில் தஞ்சாவூர் மாவட்டத்தின் தெற்குப் பகுதியில் உள்ள ஓர் ஊராகும். இக்கிராமம் பட்டுக்கோட்டை வட்டத்திற்கு உட்பட்டது. இது  காவேரிச் சமவெளியில் உள்ள அக்கினியாறு படுகையில் அமைந்துள்ள ஒரு கிராமமாகும். இந்தக் கிராமத்தின் கிழக்குப்பகுதி கீழ்பூவணம் என்றும் மேற்கு பகுதி மேல்பூவணம் என்றும் அழைக்கப்படுகின்றன. 

## சொற்பிறப்பு
பூவணம் என்ற ஊரின்  பொருளாக "பூ ஏவுகணை" (வானவேடிக்கை) என வட்டார மொழியில் வழங்கப்படுகிறது.

## புவியியல்
இந்தியாவின் தென்கிழக்குக் கடற்கரையில்  அமைந்துள்ள காவிரி சமவெளியில் பூவணம் என்ற இக்கிராமம் 10.21°N, 79.16°E ("விக்கிமபியா")-இல் அமைந்துள்ளது. தஞ்சாவூரிலிருந்து சுமார் 60 கிலோமீட்டர் தொலைவிலும்,   பட்டுக்கோட்டையிலிருந்து 12 கி.மீ., தொலைவிலும் இக்கிராமம் அமைந்துள்ளது. பூவணத்தின் வடக்குப் பகுதியை அக்கினியாறு சூழ்ந்துள்ளது.  

## மக்கள்தொகை
2011-ஆம் ஆண்டு இந்திய மக்கள்தொகைக் கணக்கெடுப்பின்படி, பூவணம் கிராமத்தின் மக்கள்தொகை 1,623 ஆகும். அதில் 784 பேர் ஆண்களும்,  839 பேர் பெண்களும் உள்ளனர். பாலின விகிதம் 1,070. கல்வியறிவு விகிதம் 67.60 ஆகும்.

## பொருளாதாரம்

பூவணத்தின் பொருளாதாரம் முற்றிலுமாக உழவு வேளாண் சார்ந்ததாகும். விவசாயமும் அதன் சார்ந்த தொழில்களும் இங்குள்ள மக்களின் முக்கிய வாழ்வாதாரமாக உள்ளது. காவேரி நதிச் சமவெளியில்  பூவணம் அமைந்துள்ளதால் தென்னை, பனை மற்றும் நெல் சாகுபடி போன்ற விவசாயப் பயிர்களை வளர்ப்பதற்கு ஏற்ற நிலம் அமைந்துள்ளது. எனவே பூவணம் கிராமத்தில் பயிரிடுதல் மற்றும் இதர விவசாயம் செய்யப்பட்டு வருகின்றன. இந்தக் கிராமத்தின் அருகே நான்கு குளங்கள் அமைந்துள்ளன.

## எல்லைகள்
கட்டையங்காடு, சோகனபுரம், செண்டாக்கோட்டை, எடுதணிவயல் மற்றும் பள்ளத்தூர் போன்ற கிராமங்கள் இந்தக் கிராமத்தின் எல்லைகளாக உள்ளன.

## கோவில்கள்
* ஆகாச மாரியம்மன் கோவில் ( யாதவா தெரு)
* ஸ்ரீ விஜய விநாயகர் கோவில் (யாதவா தெரு)
* ஸ்ரீ சித்தி விநாயகர் கோயில்
* அய்யனார்  கோயில்
* புஷ்ப புவனேஷ்வரர் கோயில், அக்கினியாறுக்கு அருகாமையில் அமைந்துள்ளது.

## தேவாலயங்கள்
* செயின்ட் சேவியர் ரோமன் கத்தோலிக்க திருச்சபை.

## பள்ளிகள்
* பஞ்சாயத் யூனியன் தொடக்கப் பள்ளி, கீழ்பூவணம்.
* பஞ்சாயத்து யூனியன் தொடக்கப் பள்ளி, மேல்பூவணம்.

## மேற்கோள்கள்

* 
* 

பகுப்பு:தஞ்சாவூர் மாவட்டத்திலுள்ள கிராமங்கள்
திசு தடிமனாதல் (மருத்துவம்)

**திசு தடிமனாதல்** (*sclerosis*) என்ற சொல் மருத்துவத்தில், (கிரேக்க வார்த்தை σκληρός "கடினமாதல்" - சில குறைபாடுகளின் பெயர்களில் ஸ்க்லெரோஸஸ் என்று அழைக்கப்படுகிறது)  பொதுவாக கட்டமைப்பு ரீதியான திசுக்கள் இணைப்பு திசுவுடன் மாற்றப்படுவதன் மூலம் ஏற்படுகின்ற ஒரு விறைப்பான அமைப்பு நிலை ஆகும்.ஓர் அமைப்பு தடித்த தோல் மாற்றங்கள் அல்லது தடித்த தோல் சிதைவுகளைக் அடைவதையே ம் இந்த திசு தடிமனாதல் செயல்முறை குறிக்கிறது.

திசு தடிமனாதல் நோய்த்தொற்று உள்ள நோயாளியின் பொதுவான மருத்துவ நிலைகள் பின்வருமாறு:
* அமையோடிரோபிக் பக்கவாட்டு திசு தடிமனாதல்;  சில நேரங்களில், லு கெஹிக்ர்க் நோய் என அழைக்கப்படும் இது  இயக்க நரம்புகளில் ஏற்படும் ஒரு முற்போக்கான, குணப்படுத்த இயலாத, மரண நோய்.
* தமனிக்கூழ்மைத் தடிப்பு ;கொலஸ்டிரால் போன்ற கொழுப்புப் பொருட்கள் தமனிகளில் படிவதால் கடினத்தன்மை ஏற்படுதல்
* தடித்த கிளாமருலஸின் குவிந்த பகுதி; இது சிறுநீரகத்தின் வடிகட்டி முறையை பாதிக்கும் ஒரு வகை நோய். இது கிளாமருலஸ் பகுதியில் கடுமையான வடுக்களை  ஏற்படுத்தி  குழந்தைகள் மற்றும் வளர் இளம்பருவத்தினரிடையே நெப்ரோடிக் நோய் அறிகுறிகளும் பெரியவர்களில் சிறுநீரக செயலிழப்புக்கும் முக்கிய காரணமாக உள்ளது.
* ஹிப்போகாம்பல் திசு தடிமனாதல்;தற்காலிக மயிர் கால்-கை வலிப்பு கொண்ட தனிநபர்களில்  மூளை சேதம் அடிக்கடி காணப்படுகிறது.
* லைக்கன் திசு தடிமனாதல் ; ஆண் மற்றும் பெண்குறிகளின் இணைப்புத் திசுக்களை கடினமாக்கும்   ஒரு தன்னுடல் தாங்குதிறன் நோய்.
* தண்டுவட மரப்பு நோய்,அல்லது குவிந்த திசு தடிமனாதல் ஒருங்கிணைப்புகளை பாதிக்கும் மத்திய நரம்பு மண்டல நோய்கள் .
* எலும்புத்திசு தடிமனாதல், எலும்பு அடர்த்தி கணிசமாக அதிகரித்துள்ள நிலையில், ரேடியோகிராஃப்களில் அதிகமான வெளிச்சம் ஏற்படுதல்
* செவித்திசு தடிமனாதல் , காதுகளின் ஒரு நோய்.
* சீரான திசு தடிமனாதல் (முற்போக்கான அமைப்பு ஸ்கிளீரோடெர்மா), ஓர் அரிய, நாள்பட்ட  தோலைப் பாதிக்கும் நோய், மற்றும் சில நேரங்களில் இரத்த நாளங்கள் மற்றும் உள் உறுப்புகளில்.
* நாளங்களில் திசு தடிமனாதல்; பல்வேறு அமைப்புகளை பாதிக்கும் ஓர் மரபியல் நோய்a 
* முதன்மை திசு தடிமனாதல் ; மீண்டும் மீண்டும் ஏற்படும் வீக்கம் மற்றும் வடுக்களால் பித்த நாளம் கடினமாதல் 
* முதன்மை பக்கவாட்டுத்திசு தடிமனாதல் ;, இயக்கத்தசைகள் பலவீனமடைதல்
கல்லீரல் திசு தடிமனாதல்  என்பதே கல்லீரல் பாதிப்பு

## பார்வை நூல்கள்

பகுப்பு:மருத்துவ கலைச்சொற்கள்
கட்டுமரம்

**கட்டுமரம்** () (Catamaran) என்பது ஒரே அளவிலான பட்டை உறிக்கப்பட்ட இரண்டு மரக்கட்டைகளை இணையாக இணைத்து வைத்து கட்டப்பட்டதொரு படகு ஆகும். இதனுடைய நிலைத்தன்மையானது நீளமான கழியைக் கொண்டு படகை செலுத்துபவரால் கட்டுப்படுத்தப்படுகிறது. கட்டுமரம் என்பது ஒரு தமிழ்ச்சொல் ஆகும். இதனை ஆங்கிலேயர்கள் ``கேட்டமரன்’’ பெயரிட்டு அழைத்தார்கள்.  கட்டுமரம் என்பதற்கு ``மரங்கள் ஒன்றாகக் கட்டப்பட்ட’’ என்பது பொருளாகும்.  அளவில் சிறிய கட்டுமரங்கள் முதல் பெரிய கட்டுமரங்கள் வரை தற்போது பயன்படுத்தப்பட்டு வருகின்றன.
## குறிப்புகள்

பகுப்பு:நீரூர்திகள்
மருதநல்லூர்

**மருதநல்லூர்** (Marudanallur) என்ற கிராமம் இந்தியாவின் தமிழகத்தில் தஞ்சாவூர் மாவட்டத்தில் உள்ள கும்பகோணம் ஒன்றியத்தில் உள்ளது.  2011-ன் கணக்கெடுப்பின்படி,மருதநல்லூரின் மொத்த மக்கள் தொகை 2605 பேர். இதில் 1333 பேர் ஆண்கள் ,1272 பேர் பெண்கள்.இவ்வூரின் பாலின விகிதம் 954 ,எழுத்தறிவு சதவீதம் 78.07.

## மேற்கோள்

பகுப்பு:தஞ்சாவூர் மாவட்டத்திலுள்ள கிராமங்கள்
பகுப்பு:துப்புரவு முடிந்த தஞ்சாவூர் மாவட்ட ஆசிரியர்கள் தொடங்கிய கட்டுரைகள்
பூச்சிகள் அருங்காட்சியகம், கோவை வேளாண் பல்கலைக்கழகம்

**பூச்சிகள் அருங்காட்சியகம்** என்பது தமிழ்நாட்டின், கோயமுத்தூர் மாவட்டத்தில் உள்ள வேளாண் பல்கலைக்கழகத்தில் உள்ள ஒரு அருங்காட்சியகமாகும்.

இந்த அருங்காட்சியகமானது கோவை வேளாண் பல்கலைக்கழகத்தின் பூச்சி இயல் துறையால் ஆறாயிரம் சதுர அடியில் பிரம்மாண்டமாக அமைக்கப்பட்டுள்ளது. இந்த அருங்காட்சியகத்தில் இந்தியா மட்டுமின்றி, வங்கதேசம், இலங்கை, தாய்லாந்து, பாக்கித்தான் உள்ளிட்ட பல்வேறு நாடுகளைச் சேர்ந்த ஒரு லட்சத்திற்கும் அதிகமான பூச்சி இனங்களும், ஒட்டுண்ணிகளும் பார்வைக்கு வைக்கப்பட்டுள்ளன. இங்கு கண்ணாடிக் கூண்டில் பூச்சிகள் காட்சிப்படுத்தப்பட்டுள்ளன. பூச்சிகளுக்கு அருகே அதன் மேல்புறம் உள்ள எல்.இ.டி. திரையில், அந்தப் பூச்சிகளின் வகை, அவற்றின் நன்மை - தீமைகள், அவற்றை எந்தெந்த நாட்டில் பார்க்கலாம் உள்ளிட்ட விவரங்கள் தமிழ் மற்றும் ஆங்கிலத்தில் காட்டப்பட்டுள்ளன. மேலும் பூச்சிகளுக்காக வெளியிடப்பட்ட அஞ்சல் தலைகள், நாணயங்கள், அதை வெளியிட்ட நாடுகள், பூச்சிகள் குறித்து உலக அளவில் வெளிவந்திருக்கும் நூல்கள், தோண்டி எடுக்கப்பட்ட இரண்டு பெரிய கரையான் புற்றுகள் போன்றவை இந்த அருங்காட்சியகத்தில் பார்வைக்கு வைக்கப்பட்டுள்ளன. வெளிவாயிலில் தேனீக்கள் வளர்க்கும் பண்ணையும் உருவாக்கப்பட்டுள்ளது.  இந்த அருங்காட்சியகமானது 2018 மார்ச் 26 அன்று தமிழக முதலமைச்சர் எடப்பாடி க. பழனிசாமியால் திறந்துவைக்கப்பட்டது.

## மேற்கோள்கள்

பகுப்பு:தமிழ்நாட்டிலுள்ள அருங்காட்சியகங்கள்
பகுப்பு:கோயம்புத்தூர் மாவட்டம்
பகுப்பு:தமிழ்நாடு வேளாண்மைப் பல்கலைக்கழகம்
பிராட்டியூர்

**பிராட்டியூர்** என்பது தமிழ்நாட்டின் திருச்சிராப்பள்ளி மாவட்டம், திருச்சிராப்பள்ளி மாநகராட்சியின் 40-ஆவது வார்டில் உள்ள ஒரு நகரப் பகுதியாகும்.

திருச்சி மேற்கு வட்டத்தில் உள்ள **பிராட்டியூர் கிழக்கு** மற்றும் **பிராட்டியூர் மேற்கு** என இரண்டு வருவாய் கிராமங்களாக உள்ளன.   பிராட்டியூர் வார்டில் பிராட்டியூர் கிழக்கு, பிராட்டியூர் மேற்கு மற்றும் **இராம்ஜி நகர்** பகுதிகள் உள்ளடக்கியது. இங்கு *இரட்டைமலை ஒண்டிகருப்பு கோவில்* மற்றும்  *ஆலங்குளம் முத்துமாரி அம்மன் கோயில்* உள்ளது. பிராட்டியூரில் திருச்சி மேற்கு வட்டார போக்குவரத்து அலுவலகம் அமைந்துள்ளது. இதன் பதிவு எண் TN-45.

## மேற்கோள்கள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
மலைக் குறிக்கோடுகள்

**மலைக்குறிக் கோடுகள்** என்பது மலைகளின் பக்கங்களின் சரிவு நோக்கி உச்சியிலிருந்து அடிவரை விட்டுவிட்டு வரையப்படும் சிறுசிறு கோடுகளாகும். இவை நீரோடும் திசையில் குறிக்கப்படும். இக்கோடுகள் வண்சரிவில் நெருக்கமாகவும் மென் சரிவில் இடைவெளி விட்டும் அமைகின்றன. சம நிலங்களில் இக்கோடு வரையப்படுவதில்லை. இம்முறையிலுள்ள குறைப்பாடுகளென்னவெனின் இவை நிலத்தின் பொதுவான சரிவைக்கூறுமேயல்லாது சரிவின் அளவையோ ஓரிடத்தின் உண்மையான உயரத்தையோ கூறாது. பீடபூமிகளும் தாழ்சமவெளிகளும் கோடுகளற்றுக் காணப்படுவதால் வேறுபாடு தொியாது.மேலும் மேப்பில் மலைக்குறிக் கோடுகள் நெருக்கமாக வரையப்படுவதால் பிற விவரங்களைக் குறிக்க முடிவதில்லை. எனவே பெரும்பாலும் இவற்றை இயற்கையமைப்பை மட்டுமே குறிக்கும் படங்களில் பயன்படுத்துவா்.

## சான்றுகள்
தமிழ்நாட்டுப் பாடநுால் கழகம் கல்லுாரிச் சாலை சென்னை 600 006(மேல்நிலை இரண்டாமாண்டு புவியியல்)

பகுப்பு:புவியியல்
பகுப்பு:புவியியல் தொடர்பான குறுங்கட்டுரைகள்
ரோசனம்

**ரோசனம்** (Rosin) என்பது ஒரு வகை பிசின். இது எளிதில் நொறுங்கக் கூடிய திண்மப் பொருள். ஆம்பர் நிறத்திலிருந்து கருப்பு நிறம் வரையில் உண்டு. பென்சீன், ஈதர், ஆல்கஹால் போன்ற கரிம நீர்மங்களில் கரையும். நீண்ட இலைகளுள்ள பைன் மரத்திலிருந்து கிடைக்கும் பின்னரக்கு (Oleoresin) கலவைப்பொருளை வாலைவடித்துக் கிடைக்கப் பெறுகிறது. வாலைவடிக்கும்போது நீராவியுடன் வெளிவருவது டர்ப்பன்டைன் (Turpentine) தைலம். தைலம் முழுவதும் வடிந்தபின் எஞ்சி நிற்கும் திடப்பொருள் ரோசனம் எனப்படும். இதை மெருகூட்டிகள் (Polishes), வர்ணம் முதலியவைகளின் உற்பத்தியில் பயன்படுத்துகின்றனர். காகிதத்திற்குப் பசை பபோடவும் (Sizing), வயலின் இசைக்கருவியை மீட்டும் வில்லில் பூசவும், வழுக்கிவிடக்கூடிய பரப்பை வழுக்காமலிருக்குமாறு செய்யப் பூசவும் ரோசனம் பயன்படுகின்றது.

பகுப்பு:வேதியியல்
ஆடு வகைகள்

## ஆடு வகைகள்
### கோயம்புத்தூர் ஆடு, செங்கம் ஆடு
 இவற்றின் ரோமம் வெகு மட்டமான கம்பளிகள் நெய்யப் பயன்படுகிறது. 
### பால்கி அல்லது ஹஸ்தனகிரி ஆடு
இது பாகிஸ்தானைச் சேர்ந்த வடமேற்கு மாகாணத்திலும் ஆப்கானிஸ்தானத்திலும் உள்ளது. வாலில் கொழுப்புச் சேர்ந்து மூட்டை போலிருக்கும். ரோமத்திற்கும் இறைச்சிக்கும் ஏற்றது. 
### நெல்லூர் ஆடு
நெல்லூர், குண்டுர் மாவட்டங்களில் உள்ளது. 
### மண்டியா ஆடு, ஹாசன் ஆடு
இவை மைசூர் பீடபூமியைச் சேர்ந்தவை. ஊனுக்கு உயர் வான ஜாதிகளென்று கருதப்படுகின்றன.

**மைலம்பாடி ஆடு** கோவை மாவட்டத்தில் உள்ளது.

**மேச்சேரி** ஆடு சேலம் மாவட்டத்தில் உள்ளது.

### வெள்ளாடுகள்
இவை பாலுக்காக அதிகமாக மதிக்கப்பட்டு வருகின்றன. ஆயினும் ரோமத்திற்காக வளர்க்கப்படும் வெள்ளாடும் உண்டு. உலகப் புகழ்பெற்ற மொகேர்(Mohair) என்னும் துணி நெய்ய மிக மிருதுவான ரோமம் தரும் வெள்ளாட்டிற்கு அங்கோரா ஆடு என்று பெயர்.
### நியூபியன் ஆடு
இது எகிப்தைச் சேர்ந்த நியூபியா என்னுமிடத்திலும், அபிசீனியாவிலும் காணலாம். கொம்புகள் இல்லை. கீழ்த்தாடைகள் சற்று நீண்டிருக்கும். காதுகள் நீண்டு தொங்கிக் கொண்டிருக்கும். நிறம் சிவப்பு அல்லது கறுப்பு, பாலுக்கு ஏற்றது. 
### மால்ட்டா ஆடு
இது மால்ட்டா தீவைச் சேர்ந்தது. 2.5 அடி உயரமுள்ளது. கொம்புகளில்லை. நிறம் வெண்மை, காதுகள் நீண்டு தொங்காமல் பக்கவாட்டில் தூக்கிநிற்கும். பாலுக்கு ஏற்றது. சுவிட்ஸர்லாந்து நாட்டிலே பாலுக்குச் சிறந்த சில ஜாதி ஆடுகளிருக்கின்றன. அவைகளுள் முக்கியமானவை.
### டாகென்பர்கு ஆடு
சாதாரணமாகச் சிவப்பு நிறம் உடையது. கால்களும், காதுகளும், வெண்ணிறம். முகத்திலும் தலைப்பாகத்திலும் இரண்டு வெண்ணிறமுள்ள கோடுகள் உண்டு. 
### சானே ஆடு
இவ்வகை ஆடுகளுக்கு கொம்புகளில்லை. பால் அதிகமாகக் கொடுக்கும். 
### ஆல்ப்பைன் ஆடு
ஆல்ப்ஸ் மலைப் பிரதேசத்தைச் சேர்ந்தது. பாலுக்கு உகந்தது. 
### ஜம்னபாரி ஆடு
இது உத்திரப்பிரதேசத்தைச் சேர்ந்தது ; பருத்தது. மூக்கு வில் போல் வளைந்திருக்கும் ; ஓர் அடி நீளமுள்ள, தொங்குகின்ற காதுகளுடையது. சிவப்பும் கறுப்பும் கலந்த நிறம், பாலுக்கும் ஊனுக்கும் உகந்த ஜாதி. 
### சூரத் ஆடு
இது சூரத்துப் பிரதேசத்தைச் சுற்றியுள்ளது. மட்டமானது. வெண்ணிறம் கொண்டது. கொம்பற்றது. பால் அதிகமாகக் கொடுக்கும் கடாவுக்குத் தாடியுண்டு. 
### தலைச்சேரி அல்லது மலையாள ஆடு
இது பல நாட்களாக வளர்க்கப்பட்டு வரும் கலப்பு ஜாதி ஆடு. சூரத், நியூபியன் முதலிய ஆடுகளுக்கும் உள்நாட்டு ஆடுகளுக்கும் பிறந்தது; வெண்மையும் கறுப்பும் கலந்த நிறம், நாள் ஒன்றுக்கு 1 முதல் 1.25 படி பால் கொடுக்கும்.

## மேற்கோள்கள்

பகுப்பு:ஆடுகள்
அலிப்பூர்துவார் மக்களவைத் தொகுதி

**அலிப்பூர்துவார் மக்களவைத் தொகுதி** (*Alipurduars - Lok Sabha constituency*) என்பது மேற்கு வங்கத்தில் உள்ள ஒரு இந்திய நாடாளுமன்ற மக்களவைத் தொகுதி ஆகும். இந்தத் தொகுதி பழங்குடியினருக்கு ஒதுக்கப்பட்டுள்ளது.

## சட்டமன்ற தொகுதி
எல்லை நிர்ணய ஆணையத்தின் உத்தரவின்படி, மேற்கு வங்கத்தில் உள்ள தொகுதிகளின் எல்லை நிர்ணயம் தொடர்பாக, நாடாளுமன்றத் தொகுதி எண். 2 அலிபுர்டுவார்கள், பட்டியலிடப்பட்ட பழங்குடியினருக்கு (ST) ஒதுக்கப்பட்ட தொகுதியாக உள்ளது. இந்த மக்களவைத் தொகுதி 2009 ஆண்டு முதல் பின்வரும் சட்டமன்றப் பிரிவுகளைக் கொண்டுள்ளது:

மேற்கு வங்கம், அலிப்பூர்துவார் நாடாளுமன்றத் தொகுதியில் உள்ள சட்டமன்றத் தொகுதிகள்:
	
* துபாங்கஞ்ச் சட்டமன்றத் தொகுதி  (எண். 9)
* குமார்கிராம் (ப. இ.) சட்டமன்றத் தொகுதி (எண். 10)
* கல்சினி (பழங்குடி இ.) சட்டமன்றத் தொகுதி (எண். 11)
* அலிபுர்துவார் சட்டமன்ற தொகுதி (எண். 12)
* பலகட்டா (ப. இ.) சட்டமன்றத் தொகுதி (எண். 13)
* மதரிகாத் (பழங்குடி இ.) சட்டமன்றத் தொகுதி (எண். 14)
* நாக்ராகட்டா (பழங்குடி இ.) சட்டமன்றத் தொகுதி (எண். 21)

## நாடாளுமன்ற உறுப்பினர்கள்

## மேற்கோள்கள்

பகுப்பு:மேற்கு வங்காள மக்களவைத் தொகுதிகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
மன அபாக்கஸ்

**மன அபாக்கஸ் ** என்பது மனக்கணக்கீட்டு முறையாகும். ஆணிமணிச்சட்டம் பயன்படுத்தாமல் நேரடியாக விடை கணக்கீடு செய்யும் ஒரு முறையாகும்.. வேகமான முறையில் கணக்கீடு செய்ய இது ஒரு சிறந்த முறையாகும்..

உதாரணமாக, அனைத்து ஜப்பானிய சோரோபன் சாம்பியன்ஷிப்பில் ஃப்ளாஷ் அன்ஜன் நிகழ்ச்சியில், சாம்பியன் டீகோ சாசானோ பதினைந்து மூன்று இலக்க எண்களை வெறும் 1.7 வினாடிகளில் சேர்க்க முடிந்தது.. இந்த முறை சீனா, சிங்கப்பூர், தென் கொரியா, தாய்லாந்து, மலேசியா, ஜப்பான் மற்றும் இந்தியாவில் பிரச்சாரம் செய்யப்படுகிறது. மனக் கணிப்பு மற்றும் மனத் திறன் மேம்படுத்த, பதில் வேகம், நினைவக சக்தி, மற்றும் செறிவு அதிகரிப்பு கூறப்படுகிறது. சீனா, ஜப்பான், தென் கொரியா, மற்றும் அபாகஸ் தினசரிகளைப் பயன்படுத்தும் பல மூத்த மற்றும் பலவந்தமான பயனற்ற பயனர்கள் இயற்கையாகவே அபாக்கஸைப் பயன்படுத்துவதில்லை. கூடுதலாக, கழித்தல், பிரிவு மற்றும் பெருக்கல் ஆகியவற்றை செய்ய நிலையான அபாசிஸ் பயன்படுத்தப்படலாம்; சதுர-வேர்கள் மற்றும் கன மூலங்களைப் பிரித்தெடுக்க, அபாக்கஸ் பயன்படுத்தப்படலாம். 

## மேற்கோள்கள்

பகுப்பு:கணிதம்
காப்மன் வோல்டாமீட்டா்

**காப்மன் வோல்டாமீட்டா்** (*Hofmann voltameter*) என்பது 1866ஆம் ஆண்டில் ஆகத்து வில்கெல்ம் வான் காப்மேன் (1818-1892) என்பவரால் கண்டுபிடிக்கப்பட்ட தண்ணீரை மின்னாற்பகுப்பு செய்வதற்கான ஒரு கருவியாகும். இந்த ஆய்கருவியைப் பயன்படுத்தி நீரின் பருமன் அளவு இயைபைக் கண்டறியலாம். சற்றே கந்தக அமிலம் கலந்த நீரில் மின்னோட்டத்தை செலுத்தும் போது நீரானது மின்னாற் பகுக்கப்பட்டு நோ்மின் வாயில் உயிரகமும் எதிா்மின் வாயில் நீரகமும் கிடைக்கின்றன.

இதில் மூன்று செங்குத்தான கண்ணாடிக் குழல்கள் அடியில் இணைக்கப்பட்டுள்ளன. உள் குழல் சற்றே கந்தகம் கலந்த நீரை ஊற்ற திறந்துள்ளது. இந்தத் தாழ் அடர்த்தி அமிலநீர் மின்கடத்துமையைக் கூட்டி, மின்சுற்று இணைந்திருக்கவும் உதவுகிறது. இரு பக்கக் குழல் ஒவ்வொன்றிலும் அடியில் பிளாட்டின மின்முனை வைக்கப்படுகிறது; இதில் ஒன்று மின்வாயிலின் நேர்முனையிலும் மற்றொன்று எதிர் முனையிலும் இணைக்கப்படுகின்றன. மின்னோட்டம் காப்மன் வோட்டாமீட்டர் வழியாகப் பாயும்போது, நேர் மின்முனையில் வளிம உயிரகமும் எதிர்முனையில் வளிம நீரகமும் சேர்கின்றன. ஒவ்வொரு வளிமமும் நீரை இடம்பெயரச் செய்து வெளிப்பக்கக் குழல்களின் மேற்பகுதியில் திரள்கின்றன.

வளிமங்கள் திரளும் குழல்கள் அளவீடு குறிக்கப்ப்ட்டவை. எனவே, அவற்றில் திரளும் வளிமத்தின் பருமனைக் கண்டுபிடிக்கலாம். நீரின் பருமன் இயைபும் நிறை அல்லது பொருண்மை இயைபும் பொருண்மைச் சதவீத இயைபும் பின்வருமாறு:

பருமன் அளவு இயைபு      H : O = 2 : 1

பொருண்மை இயைபு          H : O = 2 : 16

பொருண்மைச் சதவீத  இயைபு  H = 11.11 %    O = 88.89 %

## பெயர்
பாரடே பயன்படுத்திய "வோல்ட்டா- எலெக்ட்ரோமீட்டர்" என்ற சொல்லை ஜான் பிரெடெரிக் டானியல் "வோல்டா மீட்டர்" எனச் சுருக்கி வழங்கினார். 

## பயன்கள்
வளிமப் பருமனில் இருந்து அமிஅப்பின் ஊடாக பாய்ந்த மின் அளவைக் கணக்கிடலாம். தாமசு எடிசன் இவ்வகை வோல்ட்டாமீட்டரை மின்னளவிகளாகப் பயன்படுத்தினார்.

பருவேதியியல் இயைபுசார் நெறிமுறைகளைச் செயல்முறையில் விளக்க காப்மன் வோல்ட்டாமீட்டர்கள் பயன்படுகின்றன. மின்முனைகளில் திரளும் நீரக, உயிரகப் பருமன்களின் விகிதம் 2:இ ஆக அமைவது நீரின் வேதியியல் சமன்பாட்டை, H2O நிறுவுகிறது. இது இருவளிமங்களும் மூலக்குறு வடிவில் அமைந்தால் மட்டுமே உண்மையாகும். நீரகம் தனி அணுவாகவும் உயிரகம் இரட்டையணு மூலக்கூறாகவும் அமைந்தால் பருமன விகிதம் 4:1 ஆக அமையும்..

## மேற்கோள்கள்

## மேலும் படிக்க
# ஏழாம் வகுப்பு அறிவியல் பாடநூல், தமிழ்நாட்டுப் பாடநூல் கழகம், சென்னை - 600 006.
# von Hofmann, A. W. Introduction to Modern Chemistry: Experimental and Theoretic; Embodying Twelve Lectures Delivered in the Royal College of Chemistry, London. Walton and Maberly, London, 1866. [1]
# Frank A. J. L. James, (1991), The correspondence of Michael Faraday, IET, , letter 872, 9/1/1836

பகுப்பு:இயற்பியல்
பகுப்பு:துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
மும்மொழிக் கொள்கை

**மும்மொழிக் கொள்கை** என்பது  1968ஆம் ஆண்டு இந்திய அரசின் கல்வி அமைச்சகத்தால், மாநிலங்களுடன் கலந்தாலோசித்து உருவாக்கப்பட்டது. 1968 தேசியக் கொள்கை முடிவின்படி "இந்தி, ஆங்கிலம் மற்றும் நவீன இந்திய மொழி (முன்னுரிமை தென்னிந்திய மொழிகளில் ஒன்று) இந்தி பேசும் மாநிலங்களில், இந்தி, ஆங்கிலம் மற்றும் இந்தி பேசாத மாநில மொழி ஒன்று என்பதாகும். 

தென்னிந்தியாவின் இந்தி பேசாத மாநிலங்களான கர்நாடகம், ஆந்திரம் மற்றும் முக்கியமாகத் தமிழகம் ஆகியவற்றின் கோரிக்கைகளுக்கு விடையளிக்கும் வகையில் இந்தக் கொள்கை வகுக்கப்பட்டது.  முன்னாள் முதலமைச்சர் சி.என்.அண்ணாதுரையின் முயற்சியால் மூன்று மொழிக் கொள்கை தமிழகத்தில் பின்பற்றப்படவில்லை.

## வரலாறு
இந்த மும்மொழிக் கொள்கைப் பரிந்துரையானது பல்கலைக்கழக மானியக்குழுவால் முதன்முதலில்  1948-49இல் தரப்பட்டது. பெல்ஜியம் மற்றும் சுவிட்சர்லாந்து போன்ற பிற பன்மொழி நாடுகளின் முன்னோடிகளை மேற்கோள் காட்டி இது பரிந்துரைக்கப்பட்டது. என்றாலும் இந்தியாவில் மூன்று மொழிகளைக் கட்டாயமாகப் படிக்க வேண்டியது தேவைப்படவில்லை என்று பல மாநிலங்களில் கருதப்பட்டது. நவீன இந்தி ஒரு சிறுபான்மை மொழி என்பதை ஏற்றுக் கொண்டாலும், கன்னடம், தெலுங்கு, தமிழ், மராத்தி, பெங்காலி, பஞ்சாபி, மலையாளம், குஜராத்தி போன்றவற்றைவிட மேன்மை கொண்ட மொழியாக அது இல்லை. என்றாலும்   ஒவ்வொரு இந்திய மாநிலமும் கூட்டாட்சிச் செயல்பாடுகளில் பங்கேற்கக்கூடிய வழிமுறையாக ஆங்கிலத்துக்கு மாற்றாக இந்தியைக் கொண்டுவர இந்தி ஆணையம் மேலும் பரிந்துரைத்தது.

## திறனாய்வு
1967-69 காலப்பகுதியில் தமிழக முதல்வராக இருந்த சி.என்.அண்ணாதுரை, தமிழ்நாட்டில் இந்தி கற்க வேண்டிய கட்டாயத்தை எதிர்த்தார், "வெளி உலகத்துடன் எங்களை இணைக்க ஆங்கிலம் இருக்கும்போது அதுவே இந்தியாவுக்குள்ளும் இணைப்பு மொழியாக இருக்க வல்லது. இது எப்படியென்றால் பூனை செல்ல ஒரு பெரிய துளை இருக்கும் போது பூனைக்குட்டி செல்ல என்று சுவரில் தனியாக ஒரு சிறிய துளை போடுவதைப் போன்றது. பூனைக்கு உள்ள பெரிய துளையே பூனைக்குட்டி செல்லவும் போதுமானது என்றார்.

இந்த மும்மொழி கொள்கையின் தோல்வியைக் கல்வியாளர்கள் குறிப்பிட்டுள்ளனர்.  ஹோவர்ட் பல்கலைக்கழகத்தின் அரசியல் அறிவியலாளர் பிரையன் வெய்ன்ஸ்டீன், "இந்தியல்லாத மொழி பேசும் மாநிலங்கள் (1968) இந்த உத்தரவைப் பின்பற்றவில்லை" என்று கூறினார். 1986 ஆண்டைய தேசியக் கல்விக் கொள்கை 1968 மொழிக் கொள்கையை மீண்டும் வலியுறுத்தியது.

## மேற்கோள்கள்

பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
பகுப்பு:இந்தியாவில் மொழி முரண்பாடு
கல்லொவ்ஸ்

**கல்லோவ்ஸ்** (Callows)  என்பது அயர்லாந்தில் உள்ள ஒரு நீர்த்தடம் ஆகும். பருவ காலங்களில் புல்வெளி சூழ்நிலைமண்டலமானது ஆற்றுப்படுக்கைகளில் வெள்ளச் சமவெளிகளை உருவாக்குகிறது. 

## எடுத்துக்காட்டுகள்
* ஷானோன் கால்லோஸ்
* சக் கால்வஸ் ஆறு
* லிட்டில் ப்ரோஸ்னா கால்லோஸ் 
* லுக் ஈடின்
* க்ளான், கவுண்டி கில்கென்னி

## இலக்கிய குறிப்புகள்
*Patrick Deeley's novel *The Lost Orchard* deals with the protection of "The Callows", a marshy area.

## மேற்கோள்கள்

பகுப்பு:நீர்த்தடங்கள்
பகுப்பு:அயர்லாந்து
திருவள்ளூர் வருவாய் பிரிவு

**திருவள்ளூர் வருவாய் பிரிவு** (Thiruvallur Division) என்பது இந்தியாவில் தமிழ்நாடு  மாநிலத்தில் திருவள்ளூர் மாவட்டத்தில் அமைந்துள்ளது. இது ஊத்துக்கோட்டை,  திருவள்ளூர்  மற்றும் பூந்தமல்லிஆகிய  வட்டங்களை உள்ளடக்கியதாகும்.

## மேற்பார்வை
* 

பகுப்பு:திருவாரூர் மாவட்டம்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
கொடைக்கானல் வருவாய்க் கோட்டம்

**கொடைக்கானல் வருவாய்க் கோட்டம்** (*Kodaikanal division*) என்பது இந்தியாவின், தமிழ்நாட்டின், திண்டுக்கல் மாவட்டத்தில்  உள்ள வருவாய் கோட்டங்களில் ஒன்றாகும். 

## மேற்கோள்கள்

* 
பகுப்பு:திண்டுக்கல் மாவட்ட வருவாய் கோட்டங்கள்
குழிபிறை

**குழிபிறை** என்பது இந்தியாவில் உள்ள தமிழ்நாட்டில் புதுக்கோட்டை மாவட்டத்தில் திருமயம் வட்டாரத்தில் உள்ள குழிபிறை ஊராட்சிக்குட்பட்ட ஒரு சிற்றூர் ஆகும்.

இந்த ஊர் புதுக்கோட்டையில் இருந்து மேற்காக 25 கி.மீ தொலைவில் அமைந்துள்ளது. இவ்வூர் திருமயத்தில் இருந்து 14 கி.மீ தொலைவிலும், திருச்சியில் இருந்து 60 கி.மீீ தொலைவிலும் அமைந்துள்ளது. சென்னை நகரில் இருந்து 415 கி.மீ தொலைவில் அமைந்துள்ளது.

## அஞ்சல் குறியீட்டு எண்
குழிபிறை அஞ்சல் குறியீட்டு எண் 622 402

## சுற்றியுள்ள கிராமங்கள்
சேவலூர் ( 3கீ.மீ ), மேலப்பனையூர் ( 4கீ.மீ ), அரசமலை ( 6கீ.மீ ), குலமங்களம் ( 6கீ.மீ ), மிதிலைப்பட்டி ( 6கீ.மீ ) போன்ற கிராமங்கள் குழிபிறையைச் சுற்றி உள்ளன.குழிபிறைக்கு கிழக்கே புதுக்கோட்டை  மாவட்டமும்,  மேற்கே பொன்னமரவதியும், வடக்கே அன்னவாசல் ஊரும், தெற்கே வி.லெட்சுமிபுரமும் உள்ளன.

## சுற்றியுள்ள நகரங்கள்
புதுக்கோட்டை, காரைக்குடி, நத்தம், சிவகங்கை ஆகியவை.

## மேற்கோள்கள்

பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
பகுப்பு:புதுக்கோட்டை மாவட்டத்திலுள்ள கிராமங்கள்
அமர்நாத் தாக்குதல், 2017

**அமர்நாத் தாக்குதல், 2017** என்பது அமர்நாத் புனிதப் பயணம் மேற்கொண்டிருந்த இந்து மதப் பயணிகளைக் குறிவைத்து நடத்திய தாக்குதலாகும். 10 ஜூலை 2017 அன்று காஷ்மீர் பள்ளத்தாக்கில் இத்தாக்குதல் நடைபெற்றது. இத்தீவிரவாதத் தாக்குதலில் ஏழு மக்கள் கொல்லப்பட்டனர். கொல்லப்பட்டவர்கள் இந்தியாவின் குஜராத் மாநிலத்தைச் சார்ந்தவர்களாவார். கொல்லப்பட்டவர்களில் அறுவர் பெண்களாவார். மேலும் 19 பேர் காயமடைந்தனர். இத்தாக்குதல் லஷ்கர்-ஏ-தொய்பா தீவிரவாதிகளால் நடத்தப்பட்டிருக்கலாம் என ஜம்மு காஷ்மீர் பாதுகாப்புத் துறையினர் தெரிவித்தனர்.

## பின்புலம்
48 நாட்கள் வருடாந்திரப் புனித யாத்திரை 6,00,000 மக்களால் 130 அடி பனி லிங்கத்தைத் தரிசிக்க 12,756 அடி உயர இமயமலையில் மேற்கொள்ளப்பட்டது. இந்த புனித யாத்திரையினால் வசூலிக்கப்படும் வரியானது மாநில அரசிற்கு வருவாயை ஈட்டுவதாக இருந்தது. இதைச் சீர்குலைக்கும் விதமாய் காஷ்மீரிய இஸ்லாமிய தீவிரவாதக் குழுக்கள் பல முறை பயணிகள் மீது தாக்குதல் நடத்தி உள்ளனர். இதன் தொடர்ச்சியாய் இந்த வருடத் தாக்குதலும் நடத்தப்பட்டது.  

## மேற்கோள்கள்

 
பகுப்பு:இந்தியாவில் இஸ்லாமிய பயங்கரவாதம் 
பகுப்பு:இந்தியாவில் தீவிரவாதத் தாக்குதல்கள்
பகுப்பு:2017 நிகழ்வுகள்
பகுப்பு:இந்தியாவில் இஸ்லாமிய பயங்கரவாதம்
பகுப்பு:ஜம்மு காஷ்மீர்
பகுப்பு:அனந்தநாக் மாவட்டம்
சங்கீத நாடக அகாதமி

**சங்கீத நாடக அகாதமி ** (*Sangeet Natak Akadem*i, தேவநாகரி: *संगीत नाटक अकादेमी</big>* அல்லது தமிழில் ‘இசை, நடனம் மற்றும் நாடக தேசிய மன்றம்’ இந்திய அரசால் நிகழ்த்து கலைகளுக்காக நிறுவப்பட்டுள்ள தேசியளவிலான அகாதமியாகும். 1952ஆம் ஆண்டு இந்திய அரசாங்கத்தால் கல்வி அமைச்சக்கத்தின் கீழ் புது டெல்லியில் அமைக்கட்ட இந்த மன்றத்தின் முதல் மன்றத்தலைவராக பி. வி. ராஜமன்னார் நியமிக்கப்பட்டார். இதன் திறப்புவிழா சனவரி 28, 1953 அன்று அன்றைய இந்தியக் குடியரசுத் தலைவர் இராஜேந்திரப் பிரசாத் அவர்களால் நாடாளுமன்ற வளாகத்தில் நடந்தது. இம்மன்றத்தின் கூட்டாளராகச் சேர்ப்பு மற்றும் விருதுகள் பெருமையும் சிறப்பு மிக்கனவாகவும் கருதப்படுகின்றன. இந்த சங்கீத நாடகக் கழகம் சுய நிர்வாகப் பொறுப்புள்ளது. பொதுக் குழு, செயற் குழு, நிதிக் குழுவால் அவ்வப்போது நியமிக்கப்படும் சிறப்புக் குழுக்கள் இவற்றின் மூலம் இக்கழகத்தின் நிர்வாகம் நடைபெறுகின்றது.

## குறிக்கோள்
இசை, நாட்டியம், நாடகம் ஆகிய கலைகளை ஊக்கி வளர்ப்பதே இதன் முக்கிய குறிக்கோள் ஆகும். 

## பணிகள்
# அழகுக் கலை நிறுவனங்கள் பலவற்றிற்கு மானியம் வழங்குவதும், ஆராய்ச்சிக்கு வழி வகுப்பதும், பயிற்சி நிலையங்களை நிறுவுவதும், கருத் தரங்குகளை அமைப்பதும், விழாக்களை நடத்துவதும் இக்கழகத்தின் பணிகள். இசை, நாட்டியம், நாடகம் இவற்றில் வெளியாகக்கூடிய அரிய நூல்களுக்குப் பண உதவியும் அளித்து வருகின்றது. 
# நாடோடிக் கூத்துகளையும், பாடல்களையும் திரை மென்படங்களிலோ, நாடாக்களிலோ, புகைப்படங்களிலோ பதிவு செய்து பாதுகாத்து வருவதற்குத் திட்டம் ஒன்றை இக்கழகம் தொகுத்துள்ளது. 
# சாஸ்திரீய இசைப் பாடல்களையும் நாடோடிப் பாட்டுகளையும் பதிவு செய்த நாடாக்களைச் சேர்த்துவைக்க ஒரு நூலகமும் ஏற்படுத்தப்பட்டுள்ளது. 
# இசைக் கருவிப் பொருட்காட்சி ஒன்றும், ஒலி/ ஒளிப்பதிவு அறையும் அமைக்கப்பட்டுள்ளன. இசை, நாட்டியம், நாடகம் இவற்றில் அபூர்வ உருப்படிகளையும் தனிப்பட்ட கலைஞர்களையும் இக்கழகம் அரங்கேற்றுவிக்கின்றது. 
# **'சங்கீத நாடக்**' என்ற அரையாண்டு இதழ் ஒன்றையும்,திங்கள் செய்தி வெளியீடு ஒன்றையும் இது வெளியிட்டு வருகின்றது. 
# இக்கழகம் டெல்லியில் ஒரு **தேசீய நாடகப் பள்ளியை** நடத்தி வருகிறது. அதில் நாடகத் துறையில் மூன்றாண்டு பயிற்சி விரிவாக அளிக்கப்படுகின்றது. 
# இம்பால் நகரிலுள்ள ஜவாஹர்லால் நேரு மணிப்புரி நாட்டியக் கழகமும், டெல்லியிலுள்ள கதக் கேந்திரமும் இக்கழகம்  நடத்திவரும் பிற நாட்டியப் பயிற்சிப்பள்ளிகள் ஆகும்.

### குறிப்பு
இந்தியாவின் பன்னிரண்டு மாநிலங்களில் இதுபோன்ற தனி நிர்வாகப் பொறுப்புள்ள சங்கீத நாடக சங்கங்கள் உள்ளன. தமிழகத்திலும் **சென்னை மாநில சங்கீத நாடக சங்கம்** என்ற பெயரில் ஒரு சங்கம் இயங்கி வருகின்றது.

## மேற்கோள்கள்

## வெளி இணைப்புகள்
*The official website of the Sangeet Natak Akademi
*''An agenda for the arts'', Frontline magazine (The Hindu), February 15 - 28, 2003  - article on 50th anniversary
*Data Bank on Traditional/Folk performances 
*Current events  page on the website (*slightly outdated*)
*The Academy's Official List of Award winners .
*D. G. Godse The Academy's Awardee 1988
*carnatic india a portal on Indian classical fine arts.
*Akdemi Music.

பகுப்பு:கலைச் சங்கங்கள்
பகுப்பு:இந்திய அமைப்புகள்

பகுப்பு:இந்தியாவில் நிகழ்த்து கலை கல்வி
டாம்பா விரிகுடா

thumb|டாம்பா விாிகுடா
**டாம்பா விரிகுடா** என்பது வட அமெரிக்காவில் உள்ள ஒரு விரிகுடா ஆகும். இது மெக்சிகோ வளைகுடாவின் ஒரு பகுதியாக அமெரிக்காவின் மேற்கு புளோரிடா வரை பரவியுள்ளது. இவ்விரிகுடா 27.45° வடக்கு, 82.35° மேற்கில் அமைந்துள்ளது. இது 40 கி.மீ. நீளத்தையும் 7.12 மீ. அகலத்தையும் கொண்டுள்ளது. பினெல்லாஸ் முந்நீரகத்தால் இவ்விரிகுடாவின் ஒரு பகுதி மேற்கில் தனியாக உள்ளது. மற்றொரு நிலப்பகுதி தெற்காக இவ்விரிகுடாவின் நடுப்பகுதி வரை சென்று மேற்கில் பழைய டாம்பா விரிகுடாவும் கிழக்கில் ஹில்ஸ்ப்ரோ விரிகுடாவும் உருவாகக் காரணமாகிறது. இவ்விரிகுடா மேற்கில் அமைந்துள்ள செயின்ட் பீட்டர்ஸ்பேர்க் நகருக்கும், வடகிழக்காக அமைந்துள்ள டாம்பா நகருக்கும் உல்லாச இடமாகவும், வணிக இடமாகவும் விளங்குகிறது.

பண்பிலோ தே நோர்வேஸ் 1528 ஆம் ஆண்டு ஏப்ரல் மாதம் இவ்விரிகுடாவைக் கண்டுபிடித்தார். ஹெர்மண்டோ தே சோடா என்னும் ஸ்பெயின் நாட்டுத் தோட்ட வல்லுநர் 1539 ஆம் ஆண்டு மே மாதம் 25 ஆம் நாள் இவ்விரிகுடாவுக்கு வந்த பின் அமெரிக்க தென் கிழக்குப் பகுதி வழியாக பயணம் செய்தார்.

= மேற்கோள் =

பகுப்பு:துப்புரவு முடிந்த மதுரை மாவட்ட ஆசிரியர்கள் தொடங்கிய கட்டுரைகள்
பகுப்பு:ஐக்கிய அமெரிக்க புவியியல்
பகுப்பு:வளைகுடாக்கள்
ஊராட்சி ஒன்றிய தொடக்கப் பள்ளி, சாலவாக்கம்

தமிழ் நாட்டில் காஞ்சிபுரம் மாவட்டத்தில் உத்திரமேருர் ஒன்றியத்தில் சாலவாக்கம் என்ற ஊர் அமைந்துள்ளது. சாலவாக்கம் ஊராட்சி ஒன்றிய தொடக்கப்பள்ளி பேருந்து நிறுத்தத்திற்கு வெகு அருகாமையில் அமைந்துள்ளது. இந்த பள்ளியில் 126 பிள்ளைகள் கல்வி கற்கிறார்கள். 1 தலைமையாசிரியர் 4 உதவியாசிரியர்கள் பணிபுரிகிறார்கள். இந்த பள்ளியில் ஆங்கில வழி கல்வியும் தமிழ் வழி கல்வியும் கற்று தரப்படுகிறது. மேலும் படம் வரைதல், யோகா, ஆங்கிலத்தில் பேசும் திறன், நன்னறிகல்வி போன்ற பயிற்சிகளும் அளிக்கப்படுகிறது. சாலவாக்கத்தில் அரசு மேல்நிலைப்பள்ளியும், சமுகநலத்துறைபள்ளியும், தனியார் பள்ளிகள் நான்கும் உள்ளன.

பகுப்பு:தமிழ்நாட்டிலுள்ள ஊராட்சி ஒன்றியப் பள்ளிகள்
பகுப்பு:காஞ்சிபுரம் மாவட்டத்திலுள்ள அரசுப் பள்ளிகள்
ஹூக்லி மக்களவைத் தொகுதி

**ஹூக்லி மக்களவைத் தொகுதி** (*Hooghly Lok Sabha constituency*)() இந்தியாவில் உள்ள 543 மக்களவைத் தொகுதிகளில் ஒன்றாகும். மேற்கு வங்காளத்தின் மையப்பகுதியாக ஹுக்லி-சுசுரா அமைந்துள்ளது .

## சட்டசபை பிரிவுகள்
2006-ம் ஆண்டு தொகுதிச் சீரமைப்பு ஆணையத்தின் உத்தரவின்படி, மேற்கு வங்கத்தில் தொகுதி எல்லை நிர்ணயம் தொடர்பாக வெளியிடப்பட்ட ஹூக்லி மக்களவைத் தொகுதியின் பிரிவுகள் பின்வருமாறு:

## நாடாளுமன்ற உறுப்பினர்கள்

## சான்றுகள்

பகுப்பு:மேற்கு வங்காள மக்களவைத் தொகுதிகள்
பகுப்பு:துப்புரவு முடிந்த காஞ்சிபுரம் மாவட்ட ஆசிரியர்கள் தொடங்கிய கட்டுரைகள்
இருந்திராப்பட்டி முத்துமாரியம்மன் கோயில்

**இருந்திராப்பட்டி முத்துமாரியம்மன் கோயில்** தமிழ்நாட்டில் புதுக்கோட்டை மாவட்டம், இருந்திராப்பட்டி என்னும் ஊரில் அமைந்துள்ள அம்மன் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இங்குக் கோயில் குளம், கோயில் தேர் போன்றவை உள்ளன. இக்கோயிலில் ஐந்து நிலை கொண்ட ராஜகோபுரம் உள்ளது. இக்கோயில் உப கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் இரண்டு காலப் பூசைகள் நடக்கின்றன. பங்குனி மாதம் 9-ம் நாள் முக்கிய திருவிழாவாக நடைபெறுகிறது. பங்குனி மாதம் 9-ம் நாள் தேரோட்டம் நடைபெறுகிறது.

## மேற்கோள்கள்

பகுப்பு:புதுக்கோட்டை மாவட்டத்திலுள்ள அம்மன் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பஞ்சப்பூர்

**பஞ்சப்பூர்** என்ற புறநகர் தமிழ்நாடு மாநிலத்தின் திருச்சிராப்பள்ளி மாவட்டத்தில் அமைந்துள்ளது. பஞ்சப்பூர் புதிய பேருந்து முனையம் (Panjapur new bus terminus) திருச்சி மாவட்டத்தின் புறநகரில் எடமலைப்பட்டிப்புதூர் பகுதிக்கு அருகில் பஞ்சப்பூர் ஊரில் அமைந்துள்ளது.

## சான்றுகள்

பகுப்பு:திருச்சிராப்பள்ளியின் சுற்றுப்புறங்களும் புறநகரங்களும்
பகுப்பு:துப்புரவு முடிந்த நாகப்பட்டினம் மாவட்ட ஆசிரியர்கள் தொடங்கிய கட்டுரைகள்
சாயா சோமேஸ்வரர் கோயில்

**சாயா சோமேசுவரர் கோயில்** (*Chaya Someswara Temple*) சாயா சோமேசுவர சுவாமி ஆலயம் என்றும் அழைக்கப்படுகிறது. இது இந்தியாவின் தெலங்காணாவின் நல்கொண்டா மாவட்டத்தில் பனகாலில் அமைந்துள்ள ஒரு சைவ இந்து கோவில் கோவிலாகும். இந்தக் கோவிலில் மூன்று கருவறை உள்ளது. இது கோயில் கட்டிடக்கலை வடிவமாகும். இது திரிகூடலாயம் (மூன்று சன்னதி வளாகம்) என்று அழைக்கப்படுகிறது. இவை சிவன், திருமால், சூரியன் ஆகியோருக்கு அர்ப்பணிக்கப்பட்டவை. மூன்று சிவாலயங்களும் சிக்கலான செதுக்கப்பட்ட தூண்களுடன் ஒரு பொதுவான மண்டபத்தை பகிர்ந்து கொள்கின்றன. இந்த சிற்பங்கள் மகாபாரதம், இராமாயணம் போன்ற புராணங்களின் காட்சிகளை சித்தரிக்கின்றன. இந்தக் கோயிலின் விமானம் பிரமிடுகளை ஒத்துள்ளது, இது பொ.ச. 11 மற்றும் 12 ஆம் நூற்றாண்டுகளில் பனகால் பிராந்தியத்தில் தெலுங்குச் சோடர்கள்|குண்டூரு சோழர்களும், காக்கத்தியப் பேரரசின் முதலாம் பிரதாபருத்திரன் ஆகியோரின் காலத்தில் கட்டப்பட்டது. இந்தக் கோயில் மகா சிவராத்திரியின் போது பிரபலமான புனித யாத்திரை தலமாக விளங்குகிறாது. பிரதானக் கோவிலில் சிவலிங்கத்தின் மீது நாள் முழுவதும் ஒரு நித்திய நிழல் (தெலுங்கில் சாயா) இருப்பதால் இந்த கோவிலுக்கு அதன் பெயர் வந்தது.  

இந்த கோயில் பனகாலில் உள்ள மற்றொரு சைவ ஆலயமான பச்சலா சோமேசுவரர் கோயிலுக்கு அருகில் உள்ளது. அர்த்தமண்டபத்தில் உள்ள தூண்களும், மத்திய சிவன் சன்னதிக்கு அருகிலுள்ள திறந்தவெளிகளும் கோயில் கட்டிடக் கலைஞர்களால் நன்கு வடிவமைக்கப்பட்டுள்ளன. 

## அணுகல்
இந்த கோயில் பனகாலில் மாவட்ட தலைமையகமான நல்கொண்டாவிலிருந்து 4 கி.மீ தூரத்திலும், ஐதராபாத்திலிருந்து 107 கிலோமீட்டர் தொலைவிலும் அமைந்துள்ளது. இது கிராமத்தின் பெரும்பாலான நெய் வயல்கள் கிழக்கே அமைந்துள்ள உதயசமுத்திரம் ஏரிக்கு மத்தியில் அமைந்துள்ளது.  கோவிலில் உள்ள [லிங்கம் பொதுவாக முழங்கால் அளவு ஆழமான நீரில் உள்ளது.  இந்தக் கோயில் இதே காலகட்டத்தில் உள்ள மற்றொரு சைவ சன்னதியான பச்சலா சோமேசுவரர் கோயிலுக்கு அருகிலேயே (சுமார் 1 கி.மீ) உள்ளது. தொல்லியல் அருங்காட்சியகமான, பனகால் அருங்காட்சியகம் சாயா சோமேசுவரர் கோயிலுக்கு மேற்கே 1.3 கி.மீ தொலைவில் அமைந்துள்ளது. 

## ஆலய அதிசயங்கள்
இங்குள்ள இலிங்கத்திற்கு பின்புறம் ஒரு தூணின் நிழல் விழுகிறது. நிழலில் என்ன அதிசயம் என்னவென்றால், காலை முதல் மாலை வரை அந்த நிழல் நகர்வதே கிடையாது. அதோடு இரவு நேரத்தில் கூட அந்த நிழல் மறைவதே கிடையாது. பொதுவாக சூரியன் நகர நகர நிழலும் நகர்ந்துகொண்டே போகும் அது தான் உலக நியதி. ஆனால் இங்கு சூரியன் உதித்ததில் இருந்து மறையும் வரை அந்த நிழல் நகராமல் ஒரே இடத்தில உள்ளது. இந்த கருவறைக்கு முன்பு நான்கு தூண்கள் உள்ளன. ஆனால் கருவறையில் விழும் நிழல் எந்த தூணிற்கானது என்று கண்டறியவே முடியவில்லை. எந்த தூணிற்கு பக்கத்தில் நாம் நின்று பார்த்தாலும் தூணின் நிழல் மட்டுமே கருவறையில் விழுகிறதே தவிர நமது நிழல் விழுவதில்லை. 

## மேற்கோள்கள்

## வெளி இணைப்புகள்
* 
* கோயில் பற்றி ஆங்கிலத்தில்
* கோயில் அமைவிடம்
* https://www.youtube.com/watch?v=bcQieKqwL0A
* https://www.youtube.com/watch?v=8tYZaIa0WRA

## புகைப்படத் தொகுப்பு

File:Chaya Someswara Temple at Pangal.jpg|சாயா சோமேசுவரர் கோயில் 
File:Chaya Someswara Temple.jpg|சாயா சோமேசுவரர் கோயில் 
File:Chayasomeshwara Temple 01.jpg|சிவலிங்கத்தின் மீது எப்பொழுதும் இருந்து கொண்டிருக்கும் நிழல்
File:Chayasomeshwara Temple 05.jpg|கோயில் சுவர்களில் செதுக்கல்கள்
File:Sri Chaya Someswara Temple Gopuram(dome).JPG|கோயில் கோபுரம்


பகுப்பு:துப்புரவு முடிந்த சேலம் மாவட்ட ஆசிரியர்கள் தொடங்கிய கட்டுரைகள்
பகுப்பு:தெலுங்கானாவில் உள்ள சிவன் கோயில்கள்